Նա նավթի վաճառքով զբաղվող իր գործընկերներին դիվանագիտորեն համոզում էր արևմտյան շուկայում իրացնել նաև ռուսական նավթը` այդպիսով Ռուսաստանի համար ապահովելով այնքան անհրաժեշտ տարադրամը, իսկ իր համար` Էրմիտաժից առաջինը գնումներ կատարելու իրավունքը: Չորս հաջողված գործարքների շնորհիվ Գյուլբենկյանն իր հավաքածուն հարստացրեց 18-րդ դարի ֆրանսիացի վարպետների գործերով, «Դիանայի» քանդակով, որը ժամանակին պատկանել էր անձամբ Եկատերինա թագուհուն, շատ էժան ձեռք բերեց նաև մի քանի բարձրարվեստ կտավ: